Italia extinde obligaţia de izolare la domiciliu dacă vii din România şi Bulgaria.
Premierul Italiei, Giuseppe Conte, a semnat noul decret care va intra în vigoare începând de luni. Toate măsurile de restricţie publicate în decretul din 10 august rămân valabile. Acelaşi document continuă să interzică intrarea în Italia a cetăţenilor Republicii Moldova şi ai altor 13 ţări.
Pe fondul creşterii numărului de cazuri de coronavirus din ultimele săptămâni, Italia a decis prelungirea normelor sanitare de restricţie până la 30 septembrie, anunţă televiziunea SkyNews.Printre acestea se află şi obligaţia de a sta în izolare 14 zile la propriul domiciliu dacă sosești din România şi Bulgaria. Ca să intri Italia, trebuie să ai actul care atestă reşedinţa, completat cu un formular unde declari domiciliul pentru autorităţile sanitare.Persoanele care sosesc din Grecia, Malta, Spania şi Croaţia au obligaţia să se supună testului pentru depistarea noului coronavirus.Purtarea măştii rămâne obligatorie în toate spaţiile închise, dar şi în exterior în intervalul de timp 18 p.m – 6 a.m, acolo unde nu se poate respecta distanţa de un metru. Cluburile şi stadioanele râmân închise, iar mijloacele de transport vor circula cu o capacitate de 80% pentru a permite respectarea distanţei.